Správa Komisie Európskemu parlamentu a Rade o výdavkoch Záručnej sekcie EPUZF Systém včasného varovania č. 9–10/2006 /* SEK/2006/1493 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 20.11.2006 SEK(2006) 1493 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch Záručnej sekcie EPUZF Systém včasného varovania č. 9–10/2006 OBSAH 1. ÚVOD 3 2. PRIPOMIENKY K PLNENIU ROZPOčTU NA ROK 2006 3 3. ZÁVERY 5 1. ÚVOD V prílohe 1 sa uvádza súčasná implementácia rozpočtu na obdobie od 16. októbra 2005 do 31. augusta 2006, v porovnaní s profilom výdavkov určeným ukazovateľom, ktorý bol zavedený na základe ustanovenia článku 7 nariadenia Rady (ES) č. 2040/2000 z 26. septembra 2000 o rozpočtovej disciplíne[1]. 2. PRIPOMIENKY K PLNENIU ROZPOčTU NA ROK 2006 Nasleduje stručný komentár k najpodstatnejším rozdielom medzi skutočnou realizáciou a úrovňou realizácie vytvorenou ukazovateľom pre rôzne sektory rozpočtu na rok 2006 (Pozn.: v zátvorkách sa uvádza súčasná hodnota prečerpania (+) alebo nedostatočného čerpania (–) rozpočtových prostriedkov). 2.1. Menové faktory Kurz eura voči doláru Vo výdavkoch, ktoré vznikli počas uvedeného obdobia, sa zohľadňuje pohyb kurzu eura voči doláru. V prípade veľkej časti vývozných náhrad za poľnohospodárske výrobky, najmä za obilniny a cukor, a v niektorých prípadoch vnútroštátnej pomoci, akou je napríklad pomoc pre bavlnu, závisia výdavky od vývoja tohto kurzu. Rozpočet, ktorý prijal rozpočtový orgán, bol vypracovaný v súlade s článkom 8 ods. 1 nariadenia (ES) č. 2040/2000 na základe priemerného paritného kurzu, ktorý za obdobie od júla do septembra 2005 predstavoval 1 EUR = 1,22 USD. Je potrebné uviesť, že v období od 1. augusta 2005 do 31. júla 2006 bol priemerný paritný kurz približne 1 EUR = 1,22 USD, teda na úrovni kurzu použitého pri zostavovaní rozpočtu na rok 2006. 2.2. Výdavková podkapitola 1a – Výdavky v rámci SPP (bez rozvoja vidieka) 2.2.1. Intervencie na poľnohospodárskych trhoch (–399,1 milióna EUR) Komisia zaznamenáva, že na základe predpovedí členských štátov toto nedostatočné čerpanie za obdobie do 31. augusta 2006 ku koncu rozpočtového roka neskôr klesne na približne –363,0 milióna EUR. Komisia aktualizovala svoj odhad rozpočtových požiadaviek a očakáva, že nedostatočné plnenie bude na konci rozpočtového roka na úrovni približne –250,0 milióna EUR, teda nižšie, ako úroveň konštatovaná v predpovediach členských štátov. 2.2.2. Ovocie a zelenina (–162,1 milióna EUR) Dôvody profilu realizácie rozpočtu pre tento sektor sú rovnaké ako dôvody uvedené v správe o Systéme včasného varovania č. 5–6/2006. 2.2.3. Náhrady na produkty, ktoré nie sú uvedené v prílohe 1 (–123,7 milióna EUR), priadne rastliny (–33,1 milióna EUR), bravčové mäso, vajcia a hydina (–54,9 milióna EUR) Dôvody profilu realizácie rozpočtu pre tieto sektory sú rovnaké ako dôvody uvedené v správe o Systéme včasného varovania č. 7/2006. 2.2.4. Cukor (+254,5 milióna EUR), mlieko a mliečne výrobky (–161,5 milióna EUR) Situácia vzhľadom na očakávaný profil realizácie pre cukor je uvedená v správe o Systéme včasného varovania č. 8/2006. Komisia zaznamenáva súčasnú úroveň realizácie čerpania pre sektor mlieka. Rada však prijala návrh týkajúci sa načasovania platieb odvodov z mlieka pre príslušné členské štáty. Ku koncu rozpočtového roka sa preto v tomto sektore očakáva prečerpanie prostriedkov rozpočtu odhadované v súčasnosti na 160,0 milióna EUR. (Pozn.: v správe o Systéme včasného varovania č. 8/2006 sa uvádza podrobné vysvetlenie vzhľadom na očakávanú úroveň realizácie čerpania pre tento sektor do konca rozpočtového roka.) 2.2.5. Ostatné opatrenia na trhoch Pokiaľ ide o ostatné opatrenia na trhoch, Komisia očakáva nedostatočné čerpanie prostriedkov na týchto trhoch: obilniny, ryža, potravinové výrobky, olivový olej, víno, propagácia a hovädzie a teľacie mäso. 2.2.6. Priama pomoc (–932,1 milióna EUR) Komisia zaznamenáva, že táto celková súčasná úroveň nedostatočného čerpania, na ktorú poukazuje ukazovateľ za obdobie do 31. augusta 2006, na konci rozpočtového roka klesne na –785,0 milióna EUR. Komisia aktualizovala svoj odhad rozpočtových požiadaviek a očakáva, že nedostatočné plnenie bude v tomto sektore na konci rozpočtového roka na úrovni približne –660,0 milióna EUR. Toto nedostatočné čerpanie sa týka hlavne určitých členských štátov, ktoré ho zdôvodnili odvolaním sa na početné administratívne žiadosti príjemcov pomoci, ktoré primárne vznikajú z pridelenia práv pre týchto príjemcov. Oznámili aj administratívne ťažkosti pri likvidácii a platení spisov o pomoci. Nakoniec niektoré členské štáty naznačili, že malé množstvá pomoci, ktoré sa očakávali, viedli mnohých malých príjemcov pomoci k zrieknutiu sa nároku na tieto platby, čo takisto prispelo k nedostatočnému čerpaniu rozpočtových prostriedkov. 2.2.7. Audit poľnohospodárskych výdavkov (160,9 milióna EUR) Dôvody profilu realizácie rozpočtu pre túto oblasť sú rovnaké ako dôvody uvedené v správe o Systéme včasného varovania č. 8/2006. Očakáva sa, že tieto dôvody budú pretrvávať až do konca rozpočtového roka. 3. ZÁVERY Výdavky členských štátov pre výdavkovú podkapitolu 1a dosiahli od 16. októbra 2005 do 31. augusta 2006 výšku 41 144,7 milióna EUR, teda 95,1 % dostupných prostriedkov. Celkové nedostatočné čerpanie rozpočtových prostriedkov dosiahlo pri porovnaní s ukazovateľom za to isté obdobie výšku približne–1 191,7 milióna EUR a týka sa hlavne priamej pomoci. Komisia túto situáciu podrobne monitoruje. Konečná úroveň nedostatočného čerpania na rok bude závisieť od úspechu, s akým členské štáty vyriešia problémy s uplatňovaním schémy do konca rozpočtového roka. Výdavky členských štátov pre výdavkovú podkapitolu 1b dosiahli od 16. októbra 2005 do 31. augusta 2006 výšku 4 736,9 milióna EUR, teda 61,0 % dostupných prostriedkov. V súčasnosti Komisia očakáva, že prostriedky na rozvoj vidieka sa budú čerpať podľa návrhu rozpočtu na rok 2006. PRÍLOHA [pic] [1] Ú.v. ES L 244, 29.9.2000, s. 27.